Rigas administrative inddeling

Riga by består af seks administrative regioner, Kurzeme (mod nordvest), Zemgale (mod sydvest), Latgale (mod sydøst), Vidzeme (mod øst), samt Centrum og Nordlige distrikt i city og mod nord. De fire første er navngivet efter de lettiske regioner Kurland, Semgallen, Letgallen og Livland (Vidzeme).

Beboerne deler dog Riga ind i 47 bydele kaldet mikroregioner (Lettisk: Mikrorajoni).

Nogle af mikroregionerne er:

 Āgenskalns – Ældre bydel beliggende i Pārdaugava. Var oprindeligt sommerhusområde for Rigas overklasse, hvilket området også bærer præg af, når det kommer til bevarede bygninger. Bygninger primært opført i slutningen af det 19. og starten af det 20. århundrede.
 Andrejsala – Et udviklende kunst-, kultur- og underholdningsdistrikt beliggende indenfor det tidligere industriområde.
 Beberbeķi – Bydel beliggende i Pārdauva primært bestående af private huse. Den sumpede skov Mukupurvs og støj fra Riga Internationale Lufthavn deler den fra resten af byen.
 Bolderāja – Beliggende cirka halvvejs mellem Riga centrum og Rigabugten på Daugavas venstre bred. Et fort fra det 18. århundrede bygget af Peter den Store er en af de ældste bygninger i denne del af byen.
 Čiekurkalns – Ældre bydel.
 Dārzciems – Består primært af en- eller toetagers privatboliger.
 Dreiliņi – En nybygget bydel i den østlige del af byen.
 Dzirciems – Bydel i Pārdaugava bestående hovedsagelig af boligblokke og industribygninger opført i Sovjettiden.
 Iļģuciems – Ældre bydel beliggende i Pārdaugava. Består af en hel del ældre huse og industribygninger.
 Imanta – Bydelen består næsten udelukkende af boligblokke opført i sovjettiden og har altid haft en højere status end andre nybyggede områder.
 Jugla – Stor bydel som ligger lige vest for floden Juglas. Består både af boligblokke fra sovjettiden og ældre landsbyhuse.

 Ķengarags – Sydøst for centrum på Daugavas højre bred. En af de mest befolkede bydele i byen bestående udelukkende af boligblokke opført i sovjettiden.
 Ķīpsala – Ø i Daugava lige vest for den gamle bydel. En del nybyggeri i denne bydel, men også en del ruiner af kondemnerede etageejendomme.
 Maskavas Forštate – Ældre bydel beliggende syd for centrum. Var tidligere Rigas fattigste bydel, hvilket kan ses på de mange bevarede træbygninger.
 Mežaparks – Prestigeområde bestående af privatboliger. Kendt for sin store skovlignende park og byens zoo.
 Mežciems – Bydelen består næsten udelukkende af boligblokke opført i sovjettiden og ligger lige øst for den store skov Biķernieku.
 Pārdaugava – Betyder bogstaveligt talt "Over Daugava" og omfatter alle bydele beliggende på Daugavas venstre bred.
 Pleskodāle – Bydel der mest består af nye og ældre private huse.
 Pļavnieki – Øst for centrum på Daugavas højre bred. En af de mest befolkede bydele i byen bestående udelukkende af boligblokke opført i sovjettiden.
 Purvciems – Øst for centrum på Daugavas højre bred. En af de mest befolkede bydele i byen bestående udelukkende af boligblokke opført i sovjettiden.
 Sarkandaugava – Ældre bydel beliggende nordøst for Rigas centrum ved floden af samme navn.
 Šampēteris – Ældre bydel i Pārdaugava med mange godt bevarede huse bygget i den første halvdel af det 20. århundrede.
 Teika – Ældre bydel hovedsagelig med etageejendomme.
 Torņakalns – Ældre bydel i Pārdauva med en del ældre bygninger samt mange grønne områder.
 Vecmīlgrāvis – Bydel på Daugavas højre bred inden Rigabugten. En del industri og lagerbygninger.
 Vecrīga – Den gamle bydel.
 Ziepniekkalns – Sydligst beliggende bydel i Pārdaugava. Hovedsageligt etageejendomme opført i sovjettiden.
 Zolitūde – Bydelen består næsten udelukkende af boligblokke opført i sovjettiden og har altid haft en højere status end andre nybyggede områder.

Referencer